Ντράμεν

Το Ντράμεν (νορβηγικά: Drammen) είναι πόλη και δήμος της περιφέρειας Βίκεν της Νορβηγίας. Το λιμάνι και η πόλη του Ντράμεν βρίσκεται σε κεντρική θέση του ανατολικού και πιο πυκνοκατοικημένου τμήματος της Νορβηγίας. Ο δήμος του Ντράμεν περιλαμβάνει επίσης μικρότερες πόλεις και χωριά όπως τα Κόνερουντ, Σβέλβικ, Μιένταλεν και Σκόγκερ.

Θέση
Το Ντράμεν βρίσκεται δυτικά του Οσλοφιορδ, περίπου 44 χλμ. νοτιοδυτικά του Όσλο. Υπάρχουν περισσότεροι από 68.000 κάτοικοι στο δήμο, αλλά η πόλη είναι η τοπική πρωτεύουσα μιας περιοχής με περισσότερους από 150.000 κατοίκους. Το Ντράμεν και οι γύρω κοινότητες αναπτύσσονται περισσότερο από ποτέ. Η πόλη χρησιμοποιεί τον ποτάμιο και εσωτερικό υδάτινο δρόμο του Ντράμενσφιορδ, τόσο για αναψυχή, δραστηριότητες και στέγαση. Καμία πόλη στη χώρα δεν έχει λάβει περισσότερα βραβεία για την περιβαλλοντική και αστική ανάπτυξη: 6 εθνικά και 2 διεθνή βραβεία από το 2003.

Όνομα και θυρεός
Η Αρχαία Νορδική μορφή του ονόματος της πόλης ήταν Ντραφν και αυτό ήταν αρχικά το όνομα του εσωτερικού τμήματος του Ντράμενσφιορδ. Το φιόρδ, ωστόσο, πιθανώς πήρε το όνομά του από τον ποταμό Ντραμενσέλβα (Noδική Ντροφν) και αυτό προέρχεται και πάλι από το dr'fn f 'κύμα'. Ο θυρεός είναι από τη σύγχρονη εποχή. Υιοθετήθηκε στις 17 Νοεμβρίου 1960. Η ασπίδα είναι μπλε με ένα γκρι / ασημί κίονα πάνω σε ένα θεμέλιο βράχων. Ένα κλειδί και ένα ξίφος των Βίκινγκ διασταυρώνονται στο κέντρο σχηματίζοντας ένα x. Βασίζεται στην παλιά σφραγίδα που χρονολογείται από το 1723 του Μπράγκερνες, ενός από τα κεντρικά μέρη του Ντράμεν. Το ρητό του Μπράγκερνες (στα Λατινικά) ήταν In Fide Et Justitia Fortitudo (στην πίστη και στη δικαιοσύνη η ισχύς) και τα στοιχεία στη σφραγίδα αναφέρονται σε αυτό: κλειδί = πίστη, ξίφος = δικαιοσύνη, κίονας στους βράχους = δύναμη.

Διοίκηση
Ο Δήμος του Ντράμεν ιδρύθηκε την 1η Ιανουαρίου 1838. Ο αγροτικός δήμος του Σκόγκερ συγχωνεύθηκε με το δήμο του Ντράμεν την 1η Ιανουαρίου 1964 και μεταφέρθηκε ταυτόχρονα από την περιφέρεια Βέστφολντ σε εκείνη του Μπούσκερουντ (Η σημερινή περιφέρεια Βίκεν προέκυψε την 1η Ιανουαρίου 2020 από τη συνένωση της Μπούσκερουντ με δύο άλλες. Η ίδια η πόλη έχει 66.000 κατοίκους  και είναι η ένατη μεγαλύτερη της Νορβηγίας.

Συνοικίες
Το Ντράμεν χωρίζεται επί του παρόντος σε οκτώ συνοικίες. 

 Οσιντεν
 Αουσταντ-Φιέλ
 Μπραγκέρνες
 Γκούλσκογκεν
 Κόνερουντ
 Σκόγκερ
 Στρόμσε-Ντάνβικ
 Τάνγκεν-Οσκολεν

Ιστορία
Τα πετρόγλυφα στο Οσκολεν και στο Αουσταντ είναι ηλικίας 6000 έως 7000 ετών και αποτελούν τα πρώτα ίχνη ανθρώπινης δραστηριότητας στην περιοχή. Το μεγαλύτερο από αυτά στο Οσκολεν απεικονίζει μια άλκη.

Το Ντράμεν αποτελείτο αρχικά από τρία μικρά λιμάνια: το Μπράγκερνες (στη βόρεια πλευρά του ποταμού Ντραμενσέλβα) και Στρέμσε και Tάνγκεν (και τα δύο στη νότια πλευρά του ποταμού). Για εμπορικούς λόγους τα μικρά λιμάνια υπάγονταν σε  πόλεις-αγορές. Παρά τη γεωγραφική εγγύτητά τους το Μπράγκερνες υπαγόταν στη Χριστιανία και το Στρέμσε στο Τένσμπεργκ. Για το λόγο αυτό ήταν σχεδόν αδύνατη η συνεργασία μεταξύ των παρακείμενων λιμανιών.

Το 1662 προτάθηκε η συγχώνευση του  Στρέμσε με το Μπράγκερνες για να σχηματίσουν μια πόλη-αγορά με το όνομα Φρέντερικστρεμ, αλλά η πρόταση απορρίφθηκε από το Φρειδερίκο Γ΄ της Δανίας. Το Μπράγκερνες απέκτησε περιορισμένα δικαιώματα πόλης-αγοράς το 1715 και συγχωνεύτηκε με το Στρέμσε για να αποκτήσουν καθεστώς ενιαίας πόλη στις 19 Ιουνίου 1811. 

Η γεωγραφική θέση της πόλης ευνοούσε τη ναυσιπλοία, τη ναυπηγική, την ποτάμια μεταφορά κορμών και το εμπόριο ξυλείας. Κατά τη διάρκεια του 19ου αιώνα αναπτύχθηκαν βιομηχανίες χαρτιού και χαρτοπολτού. Μεγάλα τμήματα της πόλης καταστράφηκαν από τη μεγάλη πυρκαγιά της 12-13 Ιουλίου 1866, που οδήγησε στην ανοικοδόμηση του κέντρου της, συμπεριλαμβανομένης της χαρακτηριστικής πλατείας της και της εκκλησίας του Μπράγκερνες. Η Γραμμή Ντράμεν (Drammenbanen) λειτούργησε το 1872 συνδέοντας σιδηροδρομικά την πόλη με το Όσλο. 

Το 1909 το Ντράμεν απέκτησε το πρώτο σύστημα τρόλεϊ στη Σκανδιναβία. Οι γραμμές λειτουργούσαν μέχρι το 1967. Για πολλά χρόνια το κέντρο της πόλης υπέφερε από έντονη κυκλοφορία. Μετά την κατασκευή το 1970 της Γέφυρας Ντράμεν με δύο λωρίδες στην Ευρωπαϊκή Οδό E18 (επεκτάθηκε σε τέσσερις λωρίδες το 2006) και της ομώνυμης σήραγγας (Bragernestunnelen) το 1999 η πρόσθετη κυκλοφορία εξετράπη μακριά από το κέντρο της πόλης. 

Τα τελευταία χρόνια στο κέντρο της πόλης έχουν γίνει νέες κατοικίες, εμπορικές εγκαταστάσεις, εστιατόρια, καφετέριες και μπαρ, καθώς και ένα δημόσιο μονοπάτι κατά μήκος του ποταμού Ντραμενσέλβα. .

Το 2011 το Ντράμεν εόρτασε την 200ή επέτειό του με πολλές εκδηλώσεις σε όλη την πόλη. . Το σύστημα τηλεθέρμανσης του Ντράμεν αναβαθμίστηκε με αντλίες θερμότητας από νερά του τοπικού φιόρδ, για να ανταποκριθεί στην αύξηση του πληθυσμού της πόλης.

Γεωγραφία 
Το Ντράμεν είναι μία από τις μεγαλύτερες πόλεις της Νορβηγία και βρίσκεται περίπου 40 χιλιόμετρα από την πρωτεύουσα της Νορβηγίας Όσλο. Το κέντρο της πόλης βρίσκεται στο τέλος της κοιλάδας και στις δύο πλευρές του ποταμού Ντραμενσέλβα, εκεί που ο ποταμός συναντά το Ντράμενσφιορδ. Το Ντράμεν είναι επίσης το κύριο λιμάνι για την εισαγωγή αυτοκινήτων και φρούτων στη Νορβηγία.

Την 1η Ιανουαρίου 2007 ο πληθυσμός της αστικής περιοχής του Ντράμεν ήταν 93.006. Το Ντράμεν είναι η έκτη μεγαλύτερη αστική περιοχή της Νορβηγίας και καταλαμβάνει έδαφος σε πέντε δήμους: Ντράμεν (με περίπου 61% του πληθυσμού), Νέντρε Εικερ (23%), Εβρε Εικερ (8%), Λίερ (5%) και Ρέικεν ( 3%).

Η περιοχή Εβρε Σουντ, που βρίσκεται κατά μήκος του Ντραμενσέλβα, θα διευθετηθεί από το δήμο προκειμένου να αποκατασταθεί ο χαρακτήρας της. Τα κτίρια εκεί είναι από το 18ο και το 19ο αιώνα, και συμβάλλουν, όπως και το ποτάμι και το ζυθοποιείο, στην ιδιαίτερη ταυτότητα της πόλης.  Το 2008 το Ντράμεν κέρδισε το βραβείο καλύτερη αστικής ανάπτυξης στην Ευρώπη.

Kλίμα
Μέσες τιμές στο Ντράμεν-Μπέρσκογκ 2010–2019

Αξιοθέατα

Ζυθοποιία Αας
Η Ζυθοποιία Αας είναι το παλαιότερο ζυθοποιείο που σώζεται στη Νορβηγία και έχει κερδίσει την αναγνώριση τόσο για την μπύρα όσο και για το καλά διατηρημένο κτίριό του. Ιδρύθηκε το 1834 και τα βασικά προϊόντα της ζυθοποιίας είναι αναψυκτικά, μπύρα και άκουαβιτ.

Γέφυρες
 Γέφυρα Εβρε Σουντ (Øvre Sund bru) - διασχίζει τον Ντραμενσέλβα στο κέντρο της πόλης. 
 Γέφυρα της Πόλης του Ντράμεν (Drammensbrua bybro) - γέφυρα από σκυρόδεμα, που συνδέει τα δύο κέντρα της πόλης, χτισμένη το 1936
 Γέφυρα της Πόλης του Ντράμεν (Drammensbrua) - γέφυρα του αυτοκινητόδρομου E18 που διασχίζει τον Ντραμενσέλβα, κατασκευής 1971 
 Γέφυρα Yψιλον (Ypsilon bru) - καλωδιακή πεζογέφυρα πάνω από το Ντραμενσέλβα, κατασκευής 2007
 Γέφυρες Χόλμεν (Holmenbruene) - δύο σιδηροδρομικές γέφυρες στη Γραμμή Ντράμεν

Μουσείο του Ντράμεν
Το Μουσείο Τέχνης και Πολιτιστικής Ιστορίας Ντράμεν περιλαμβάνει το Μάριενλυστ, ένα αρχοντικό του 1770, μουσειακό κτίριο από το 1930 με τη διοίκηση του μουσείου, μόνιμες εκθέσεις και συλλογές και το περίπτερο Λύχε από το 1990 με την πινακοθήκη, προσωρινές εκθέσεις και το καφέ του μουσείου, την αυλή Χάλινγκ, με 5 παλιά κτίρια, τα παλαιότερα από το 1760. Το μουσείο περιλαμβάνει επίσης τα δύο μεγαλύτερα διατηρημένα αγροκτήματα στο Ντράμεν, το Αρχοντικό Γκούλσκογκεν και το αγρόκτημα Aουσταντ.

Σπιράλ του Ντράμεν
Το Drammen Spiral είναι μια οδική σήραγγα που επιτρέπει την πρόσβαση στην Κορυφή Σκάνσεν, 180 μ. πάνω από την πόλη. Ανοίχτηκε το 1961 στη θέση ενός πρώην λατομείου.

Θέατρο του Ντράμεν
Το Θέατρο του Ντράμεν στο Μπράγκερνες χτίστηκε το 1869 και σχεδιάστηκε από τον αρχιτέκτονα Εμιλ Βίκτορ Λάνγκλετ. Το θέατρο ήταν το πρώτο σύγχρονο θέατρο στη χώρα. Σχεδιάστηκε σε σύνθετο αναγεννησιακό στιλ με συμμετρικές προσόψεις και στρογγυλά τοξωτά παράθυρα. Μετά την καθολική καταστροφή που υπέστη από φωτιά τον Δεκέμβριο του 1993, ξαναχτίστηκε στα πρότυπα του αρχικού. Ολοκληρώθηκε το Φεβρουάριο του 1997.

Ντραμενσμπάντετ
Το Drammensbadet είναι μια δημόσια κολυμβητική και εκπαιδευτική εγκατάσταση, που βρίσκεται στο Μάριενλυστ. Ήταν μια από τις μεγαλύτερες της Νορβηγίας όταν άνοιξε την 1η Σεπτεμβρίου 2008. Έχει πέντε εσωτερικές και τέσσερις εξωτερικές πισίνες.

Μπράγκερνες Τοργκ (πλατεία της πόλης)
Το Μπράγκερνες Τοργκ είναι η μεγαλύτερη πλατεία της Νορβηγίας και μια από τις μεγαλύτερες στις Βόρειες Χώρες.

Αθλητικοί σύλλογοι

 Στρέμσγκοντσετ ΙΦ και το κορυφαίο της τμήμα ποδοσφαίρου Στρέμσγκοντσετ ΙΦ (ποδόσφαιρο). Ιδρύθηκε στις 10 Φεβρουαρίου 1907. Πέντε κύπελλα ποδοσφαίρου Νορβηγίας (1969, 1970, 1973, 1991, 2010). Πρωταθλήματα ποδοσφαίρου το 1970 και το 2013. Κέρδισε έξι πρωταθλήματα στο μπάντι.
 Dramen golfklubb. Ιδρύθηκε το 1988. Σύλλογος γκολφ με γήπεδο 18 οπών που βρίσκεται στο νότιο τμήμα του Ντράμεν, στα σύνορα με το Σάντε του Βέστφολντ.
 Drammen HK. Σύλλογος χάντμπολ που συμμετείχε στο Ευρωπαϊκό Πρωτάθλημα Ανδρών (07/08)
 IF Hellas
 IF Sturla
 Konnerud IL Sport club ΓΝΩΣΤΌ για τις εγκαταστάσεις του σκι αντοχής.
 SBK Drafn ιδρύθηκε στις 15 Σεπτεμβρίου 1910, 21 Νορβηγικά πρωταθλήματα στο μπάντι, 1 συμμετοχή σε τελικό ποδοσφαίρου (1927). Ενας παγκόσμιος πρωταθλητής στο άλμα με σκι, Χανς Μπιέρνσταντ 1950. Ενα χρυσό ολυμπιακό μετάλλιο, Θόρλιφ Χάουγκ 1924 (τρία χρυσά, ένα χάλκινο).
 SBK Skiold
 Drammen Bandy αγωνίζεται στην υψηλότερη κατηγορία.
 Drammen FK. Ιδρύθηκε στις 23 Αυγούστου 2008.

Αδελφοποιήσεις
  Κόλντινγκ, Περιφέρεια Νότιας Δανίας, Δανία
  Λαπεενράντα, Επαρχία Νότιας Φινλανδίας,  Φινλανδία
  Μπουργκάς, Βουλγαρία
  Στικισχόλμουρ, Ισλανδία
  Ερεμπρο, Περιφέρεια Ερεμπρο, Σουηδία

Φωτογραφίες

Εκκλησίες

Σήραγγες

Παραπομπές

Πηγές - Εξωτερικοί σύνδεσμοι 

 Τουριστικές πληροφορίες
 το Ντράμεν Αγγλικά

Πόλεις της Νορβηγίας